Nolikuma 5.pielikums
ATKLĀTS KONKURSS

“Āra basketbola laukuma atjaunošana Asteru ielā 12A, Jelgavā”
Identifikācijas Nr. JVP 2026/94/AK

Līguma projekts

LĪGUMS Nr. PIL/2-5/26/numurs
“Āra basketbola laukuma atjaunošana Asteru ielā 12A, Jelgavā”
Jelgavā
Dokumenta datums ir tā elektroniskās parakstīšanas datums
Jelgavas valstspilsētas pašvaldības iestāde “Pilsētsaimniecība”, nodokļu maksātāja reģistrācijas Nr. 90001282486, tās amata nosaukums Vārds Uzvārds personā, kurš/-a rīkojas saskaņā ar Jelgavas valstspilsētas pašvaldības iestādes “Pilsētsaimniecība” nolikumu, turpmāk – Pasūtītājs, no vienas puses, un

Uzņēmēja nosaukums, reģistrācijas numurs, tās pilnvarotā pārstāvja Vārds Uzvārds personā, kurš/-a rīkojas saskaņā ar dokumenta nosaukums, turpmāk – Izpildītājs, no otras puses, abas kopā sauktas Puses 

pamatojoties uz atklātā konkursa “Āra basketbola laukuma atjaunošana Asteru ielā 12A, Jelgavā”, identifikācijas Nr. JVP 2026/__/AK (turpmāk – Atklāts konkurss) rezultātiem un Izpildītāja iesniegto piedāvājumu Atklātam konkursam (turpmāk – Izpildītāja piedāvājums), noslēdz šādu līgumu (turpmāk – Līgums):
1. LĪGUMA PRIEKŠMETS
1.1. Pasūtītājs uzdod un Izpildītājs veic āra basketbola laukuma atjaunošanu (turpmāk – Būvdarbi) Asteru ielā 12A, Jelgavā (turpmāk – Būvobjekts).

1.2. Izpildītājs Būvdarbus veic Līgumā noteiktajā laikā un saskaņā ar Tehniskās specifikācijas (1.pielikums), Lokālo tāmi (2. pielikums – dokuments no Izpildītāja Tehniskā piedāvājuma Atklātam konkursam), Būvdarbu veikšanas kalendāro grafiku (3. pielikums - dokuments no Izpildītāja piedāvājuma Atklātam konkursam un precizēts pirms Līguma noslēgšanas dienas), Izpildītāja iesniegto piedāvājumu Atklātam konkursam, Līgumu un Latvijas Republikas normatīvajiem aktiem.

1.3. Jautājumos, kas nav atrunāti Līgumā, Pusēm ir saistoši Atklātā konkursa, Izpildītāja piedāvājuma un normatīvo aktu nosacījumi.

2. LĪGUMCENA UN MAKSĀJUMU KĀRTĪBA
2.1. Līgumcena (turpmāk – Līgumcena) ir summa euro cipariem un vārdiem un pievienotās vērtības nodoklis 21% (divdesmit viens procents) ir summa euro cipariem un vārdiem, kas kopā ir Līguma summa summa euro cipariem un vārdiem, ņemot vērā Lokālās tāmes (2. pielikums) noteiktās vienību izmaksas. 

2.2. Saskaņā ar Pievienotās vērtības nodokļa likuma 142. pantu pievienotās vērtības nodokli par Būvdarbiem maksā Pasūtītājs (nodokļa apgrieztā maksāšana).

2.3. Izpildītājs apliecina, ka Līgumcenā un katrā vienības cenā, kas uzrādītas Lokālajā tāmē (2. pielikums), iekļautas visas izmaksas (izņemot PVN), kas saistītas ar attiecīgo Būvdarbu pilnīgu un kvalitatīvu izpildi, tajā skaitā, Tehniskajām specifikācijām (1. pielikums) atbilstošo Būvdarbu un materiālu izmaksas, izmaksas, kas saistītas ar speciālistu Būvdarba apmaksu, piegādes izpildei nepieciešamo līgumu slēgšanu, komandējumiem, nodokļiem un nodevām, Būvobjekta uzturēšanas (elektrība, ūdens u.c.) izmaksas Būvdarbu laikā, kā arī nepieciešamo atļauju saņemšanu no trešajām personām.

2.4. Samaksa par kvalitatīvi izpildītajiem Būvdarbiem Izpildītājam tiek veikta ar pārskaitījumu uz Izpildītāja bankas kontu 15 (piecpadsmit) darba dienu laikā pēc rēķina saņemšanas, kuru Izpildītājs iesniedz pēc tam, kad Puses abpusēji parakstījušas Būvdarbu izpildes aktu un Būvdarbu pieņemšanas – nodošanas aktu.
2.5. Ja Līgums tiek izbeigts pirms Līguma 4.2. vai 4.3. apakšpunktā noteiktā termiņa saskaņā ar Līguma 11.4. - 11.6. apakšpunkta nosacījumiem, Pasūtītājs veic samaksu par faktiski izpildīto Būvdarbu apjomu līdz Līguma pirmstermiņa izbeigšanas dienai. Galīgais norēķins par izpildīto Būvdarbu apjomu notiek pēc Līguma 11.7. apakšpunktā noteikto dokumentu abpusējas parakstīšanas un iesniegšanas.
2.6. Izpildītājs rēķinu sagatavo un iesniedz Pasūtītājam strukturēta elektroniskā rēķina (e-rēķina) formā atbilstoši spēkā esošo normatīvo aktu prasībām.
2.7. Izpildītājam rēķinā jānorāda:

2.7.1. šādi maksātāja rekvizīti:

	Maksātājs
	Jelgavas valstspilsētas pašvaldības iestāde “Pilsētsaimniecība”

	Nodokļu maksātāja reģ. Nr.
	90001282486

	Adrese
	Pulkveža Oskara Kalpaka 16A, Jelgava, LV-3001

	Bankas nosaukums
	

	Bankas konta Nr.
	


2.7.2. teksts: “PVN tiek maksāts saskaņā ar Pievienotās vērtības nodokļa likuma 142. pantu, nodokļa apgrieztā maksāšana”.

2.8. Izpildītāja piedāvājumā norādītās vienību izmaksas paliek nemainīgas visā Līguma izpildes laikā.

2.9. Papildus Līgumcenai Pasūtītājs var veikt samaksu, ne jaunu iepirkuma procedūru, tikai tādu papildu Būvdarbu izmaksu segšanai, kas jau sākotnēji tika iekļauti Lokālajā tāmē (2. pielikums) un par ko tika rīkots Atklāts konkurss, bet kuru daudzums ir palielinājies (piemēram, nepilnību dēļ Tehniskajās specifikācijās (1. pielikums) vai citu apstākļu dēļ, kurus sākotnēji objektīvi nebija iespējams konstatēt, nosakot Būvdarbu apjomus. Maksimālās pieļaujamās Līgumcenas izmaiņas ir līdz 30% (trīsdesmit procenti) no Līgumcenas.

2.10. Pasūtītājs var veikt Būvdarbu apjomu samazināšanu atbilstoši faktiski nepieciešamajiem Būvdarbu apjomiem (piemēram, saskaņā ar izpildmērījumiem; nepilnībām Tehniskajās specifikācijās (1. pielikums) vai citu apstākļu dēļ, kurus sākotnēji objektīvi nebija iespējams konstatēt, nosakot Būvdarbu apjomu. Maksimālās pieļaujamās Līgumcenas izmaiņas ir līdz 30% (trīsdesmit procenti) no Līgumcenas.

3. BŪVDARBU IZMAIŅAS
3.1. Pasūtītājs drīkst veicamajiem Būvdarbiem izmainīt tehniskās prasības, daudzumu vai to papildināt, uzdodot veikt Līgumā sākotnēji neparedzētus Būvdarbus. 

3.2. Pēc Pasūtītāja pieprasījuma Izpildītājam ir jāsagatavo detalizēts priekšlikums par Būvdarbu izmaiņu tehniskajiem risinājumiem un izmaksām.

3.3. Būvdarbu izmaiņām piemēro tādas pašas cenas kā analogiem darbiem Līgumā, bet Būvdarbiem, kam analogu Līgumā nav, cenu nosaka Pasūtītājs, ņemot vērā līdzīga rakstura Būvdarbu cenas būvniecības nozarē un Izpildītāja iesniegtās cenas kalkulācijas (pamatot ar tirgus izpētes materiāliem).

3.4. Būvdarba veida izmaiņu gadījumā Būvdarba daudzumu Pasūtītājs nosaka pēc faktiskās nepieciešamības.

3.5. Līguma 3. punktā atrunāto izmaiņu kopējais apjoms nedrīkst pārsniegt 30% (trīsdesmit procentus) no Līgumcenas. 
4. LĪGUMA IZPILDES TERMIŅI
4.1. Līgums stājās spēkā pēc pēdējā pievienotā droša elektroniskā paraksta un tā laika zīmoga datuma un darbojas līdz abu Pušu pilnīgai saistību izpildei.

4.2. Izpildītājam Būvdarbi jāpabeidz un jānodod Pasūtītājam ne vēlāk kā divu mēnešu laikā no Līguma spēkā stāšanās dienas, par ko Puses sagatavo un paraksta Būvdarbu pieņemšanas-nodošanas aktu.

4.3. Izpildītājam ir tiesības saņemt Būvdarbu pabeigšanas laika pagarinājumu, ja:

4.3.1. kompetenta valsts vai pašvaldības institūcija, vai Pasūtītājs ir kavējis vai apturējis Būvdarba veikšanu no Izpildītāja neatkarīgu iemeslu dēļ;

4.3.2. Būvdarbu veikšanu kavējuši apstākļi, kas nav radušies Izpildītāja vainas dēļ.

4.4. Līguma termiņa izbeigšanās neatbrīvo Puses no saistību izpildes, ko tie nav izpildījuši Līguma darbības laikā.
5. PUŠU SAISTĪBAS
5.1. Izpildītājs apņemas:

5.1.1. veikt Būvdarbus atbilstoši Līgumam, Tehniskajām specifikācijām (1. pielikums) un normatīvo aktu prasībām;

5.1.2. veikt Būvdarbus ar Izpildītāja rīcībā esošo tehniku, darba rīkiem, darba apģērbu, nodrošināt sevi ar nepieciešamo degvielu un visiem pārējiem resursiem kvalitatīvai Būvdarbu izpildei;

5.1.3. saņemt lēmumu par satiksmes ierobežošanu vai aizliegšanu un rakšanas darbu atļauju;

5.1.4. Būvdarbu izpildes laikā ievērot darba drošības, ugunsdrošības un citus drošības noteikumus, kā arī uzņemties pilnu atbildību par jebkādiem minēto noteikumu pārkāpumiem un to izraisītām sekām;

5.1.5. Būvdarbu veikt, ievērojot Būvdarbu veikšanas kalendārajā grafikā (3. pielikums) noteiktos termiņus un Pasūtītāja norādījumus, kas nevar ietekmēt Līguma 4.2. apakšpunktā noteikto Būvdarbu pabeigšanas termiņu, izņemot gadījumus, kad Pusēm savstarpēji vienojoties, tiek noteikts cits Būvdarbu pabeigšanas termiņš;

5.1.6. pēc Pasūtītāja pieprasījuma un tā norādītajā laikā, nodrošināt Būvdarbu vadītāja klātbūtni,  Pasūtītājam apsekojot Būvdarbu izpildes vietu;

5.1.7. nodrošināt tīrību teritorijā, kurā tiek veikti Būvdarbi visā darbības zonā; 

5.1.8. regulāri Būvdarbu izpildes gaitā un pēc Būvdarbu pabeigšanas izvest no Būvobjekta teritorijas Būvdarbu izpildes rezultātā radušos būvgružus, būvniecības atkritumus un nodot tās atkritumu apsaimniekotājam, kuram ir Valsts vides dienesta izdota atbilstoša atļauja;

5.1.9. pēc Būvdarbu pabeigšanas (līdz Būvdarbu pieņemšanas – nodošanas akta parakstīšanai) izvest no Būvobjekta teritorijas darba inventāru un aprīkojumu, kā arī sakopt Būvobjekta teritoriju;

5.1.10. pēc Būvdarbu pabeigšanas veikt Būvdarbu izpildmērījumu un iesniegt to Pasūtītājam digitālā veidā – dwg, dgn formātā;

5.1.11. nekavējoties, bet ne vēlāk, kā trīs darba dienu laikā, rakstveidā informēt Pasūtītāju par visiem apstākļiem, kas atklājušies Būvdarbu izpildes procesā un var neparedzēti ietekmēt Būvdarbu izpildi, ka arī par apstākļiem, kas var būt bīstami cilvēku veselībai, dzīvībai vai apkārtējai videi, un veikt visus nepieciešamos pasākumus, lai tos novērstu;

5.1.12. ievērot konfidencialitāti un informāciju masu saziņas līdzekļiem sniegt tikai saskaņojot to ar Pasūtītāju;

5.1.13. Pasūtītāja noteiktajā termiņā novērst konstatēto Līguma vai normatīvo aktu prasību neizpildi;

5.1.14. Pasūtītāja noteiktajā termiņā sniegt pieprasītu informāciju;

5.1.15.  nodrošināt laicīgu samaksas veikšanu visiem Līguma izpildē iesaistītajiem apakšuzņēmējiem par faktiski izpildītajiem un no Pasūtītāja puses apmaksātajiem Darbiem;
5.1.16. nodrošināt, ka Līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi;
5.1.17. nekavējoties pārtraukt Būvdarbus un ziņot Pasūtītājam un informatīvo tālruni 8787, atrodot Būvobjektā:

5.1.17.1. neplānoti atklātas vēsturiskas vai kādas citas nozīmīgas vērtības, un jāievēro Pasūtītāja dotās instrukcijas. Visi minētie šāda veida atradumi ir Pasūtītāja īpašums;

5.1.17.2. jebkādus sprādzienbīstamus priekšmetus;
5.1.17.3. nekavējoties, bet ne vēlāk, kā trīs darba dienu laikā, rakstveidā informēt Pasūtītāju, ja Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
5.2. Izpildītājs ir atbildīgs:

5.2.1. par Būvdarbu kvalitātes, izmantojamo tehnoloģiju, pielietojamo materiālu un citu parametru atbilstību Līguma, Tehnisko specifikāciju (1. pielikums) nosacījumiem un normatīvo aktu prasībām;

5.2.2. par darba, vides un uguns drošības organizāciju, darba vietas aprīkošanu un uzturēšanu, satiksmes drošības nodrošināšanu un drošības noteikumiem saskaņā ar normatīvajiem aktiem, t.sk. attiecībā uz trešajām personām; 

5.2.3. par speciālistu un apakšuzņēmēju veiktā darba atbilstību Līguma prasībām.

5.2.4. par sava darbaspēka nodrošināšanu ar individuālajiem un kolektīvajiem aizsardzības līdzekļiem, darbinieku kvalifikāciju, instruēšanu un apmācību darba aizsardzības jautājumos, un Būvdarbu procesā pielietoto būvmateriālu kvalitāti. 

5.3. Pasūtītājs apņemas:

5.3.1. nodot Izpildītājam Būvobjektu Līgumā noteiktajā kārtībā;

5.3.2. nepieciešamības gadījumā brīdināt Izpildītāju par neparedzētiem apstākļiem, kas radušies pēc Līguma noslēgšanas no Pasūtītāja neatkarīgu apstākļu dēļ un kuru dēļ varētu tikt traucēta saistību izpilde. Tādā gadījumā, Pusēm vienojoties, Būvdarbu izpildes termiņš var tikt pagarināts;

5.3.3. organizēt sanāksmes (pēc nepieciešamības), lai pārrunātu Būvdarbu izpildi, kurās piedalās Pasūtītāja un Izpildītāja pārstāvji;

5.3.4. pieņemt Līgumam atbilstošā kvalitātē izpildītos Būvdarbus ar Būvdarbu pieņemšanas-nodošanas aktu un Līgumā noteiktajā kārtībā un termiņā;

5.3.5. veikt samaksu Izpildītājam par faktiski un kvalitatīvi izpildītajiem Būvdarbiem Līgumā noteiktajā kārtībā un saskaņā ar Lokālajā tāmē (2. pielikums) norādītajiem izcenojumiem.
5.4. Pasūtītājam ir tiesības:
5.4.1. pieprasīt no Izpildītāja kontroles veikšanai nepieciešamo informāciju, norādot tās sniegšanas termiņu;

5.4.2. vienpusēji apturēt Būvdarbus, ja Izpildītājs pārkāpj Līguma vai normatīvo aktu prasības;

5.4.3. ierasties Būvobjektā un kontrolēt Būvdarbu izpildes procesu, nebrīdinot par to Izpildītāju. Pasūtītājs nodrošina, ka ieejot un atrodoties Būvdarbu veikšanas teritorijā, tiks ievēroti normatīvajos aktos noteiktie drošības pasākumi; 

5.4.4. neveikt apmaksu par nekvalitatīvi izpildītajiem Būvdarbu apjomiem, par kuriem saskaņā ar Līguma 6. punktu ir sagatavots Apsekošanas akts, līdz Izpildītājs par saviem spēkiem un līdzekļiem aktā noteiktajā termiņā ir novērsis konstatētās neatbilstības;
5.4.5. sniegt visas ar Līguma noslēgšanu un izpildi saistītās ziņas citām iestādēm, kurām ir tiesības pieprasīt un saņemt šīs ziņas saistībā ar attiecīgā ārējā normatīvajā aktā noteikto uzdevumu vai funkciju izpildi.

5.5. Puses savstarpēji ir atbildīgas par otrai Pusei, kā arī trešajām personām, nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.
6. BŪVDARBU PIEŅEMŠANA UN NODOŠANA, KVALITĀTES KONTROLE UN GARANTIJAS LAIKS
6.1. Būvdarbu pieņemšanu noformē ar abpusēji parakstītu Būvdarbu pieņemšanas-nodošanas aktu, ko Puses sagatavo pēc visu Būvdarbu pabeigšanas Būvobjektā, tai skaitā konstatēto neatbilstību novēršanas, bet ne vēlāk kā līdz Līguma 4.2. apakšpunktā noteiktajam termiņam.
6.2. Darba apjoma uzmērīšana: 

6.2.1. Izpildītājam pēc Būvdarbu pabeigšanas, Līguma 4.2. apakšpunktā noteiktajā termiņā, jāveic izpildīto Būvdarbu apjoma uzmērīšana digitālā formā atbilstoši Ministru kabineta 2012. gada 24. aprīļa noteikumiem Nr. 281 “Augstas detalizācijas topogrāfiskās informācijas un tās centrālās datubāzes noteikumi” (turpmāk – MK noteikumi Nr.281), Jelgavas valstspilsētas pašvaldības 2020. gada 24. septembra saistošajiem noteikumiem Nr. 20-31 “Par augstas detalizācijas topogrāfiskās informācijas aprites kārtību Jelgavas pilsētā” un Tehniskajām specifikācijām (1.pielikums), ievērojot šādas prasības:

6.2.2. Būvobjekta uzmērīšana jāveic, pieaicinot sertificētu mērnieku vai licencētu organizāciju;

6.2.3. izpildmērījumos jāiekļauj visu izbūvēto Būvdarbu apjoms;

6.2.4. izpilduzmērījumam jābūt noformētam atbilstoši MK noteikumos Nr.281 noteiktajām prasībām, lai Pasūtītājs varētu veikt datu reģistrāciju vai aktualizāciju Kadastra informācijas sistēmā;
6.2.5. jāapkopo un jāiesniedz Pasūtītājam par visu nododamo objektu izpilduzmērījumus vienā failā MicroStation vai AutoCad programmas vidē, PDF formātā un CD formātā (vai atsūtot Pasūtītājam uz Līguma 12.1. apakšpunkta norādīto e-pasta adresi).

6.3. Projekta vadītājs organizē pārbaudi Būvdarbu izpildes un pieņemšanas laikā, un par atklātajiem defektiem paziņo Izpildītājam un tiek sagatavots Apsekošanas akts, kurā norāda defektus un to novēršanas termiņu,. 

6.4. Projekta vadītājs ir tiesīgs uzdot Izpildītājam veikt jebkuru Būvdarbu pārbaudi, kas varētu parādīt defektu. Šāda pārbaude neietekmē ar Līgumu saistītos Izpildītāja pienākumus.

6.5. Pasūtītājs, veicot kvalitātes pārbaudes vai Būvdarbu izpildes pārbaudes, ir tiesīgs tās fiksēt, nepiedaloties Izpildītājam. Šādā gadījumā neatbilstība Tehniskās specifikācijas (1. pielikums) prasībām tiek konstatēta ar foto fiksāciju, sagatavojot Apsekošanas aktu, kurā tiek norādīti Būvdarbu defekti vai neatbilstības un to novēršanas termiņš, ko paraksta vismaz divi Pasūtītāja speciālisti un kas tiek nosūtīts Izpildītājam elektroniski uz e-pastu: adrese. 

6.6. Izpildītājs atklātos defektus novērš par saviem līdzekļiem Apsekošanas aktā noteiktajā termiņā. Pēc defektu novēršanas projekta vadītājs veic pārbaudi un sagatavo defektu novēršanas aktu
6.7. Izpildītājs no Būvdarba pieņemšanas – nodošanas akta abpusējas parakstīšanas dienas garantē izpildīto Būvdarbu kvalitāti atbilstoši Līgumam, Tehniskās specifikācijas (1.pielikums) un normatīvo aktu prasībām. 

6.8. Garantijas laiks veiktajiem Būvdarbiem sākas pēc Būvdarba pieņemšanas - nodošanas akta parakstīšanas dienas un ir _________(ne mazāk kā 48 (četrdesmit astoņi)) mēneši.

6.9. Garantijas laikā:

6.9.1. Izpildītājam vai tā pilnvarotam pārstāvim (speciālistam) jāpiedalās Būvobjekta apsekošanā (turpmāk – Būvobjekta apsekošana) kopā ar Pasūtītāja pārstāvi. Par Būvobjekta apsekošanas datumu un laiku Pasūtītājs informē Izpildītāju ne vēlāk kā piecas darba dienas iepriekš, nosūtot paziņojumu uz e-pastu: e-pasta [e-pasta adrese].
6.9.2. Apsekojot Būvobjektu, Pasūtītājs sagatavo Apsekošanas aktu, kurā norāda konstatētos defektus un to novēršanas termiņu. Apsekošanas aktu paraksta visas personas, kuras piedalās apsekošanā.

6.9.3. Izpildītājs pēc Apsekošanas aktā norādīto defektu novēršanas, informē par to Pasūtītāju nosūtot informāciju un novērstā defekta fotofiksāciju uz e-pastu: pilsetsaimnieciba@jelgava.lv

6.10. Ja Izpildītājs nenovērš defektus Pasūtītāja noteiktajā laikā vai atsakās tos novērst, Pasūtītājs var nolīgt citu personu defektu novēršanai, un Izpildītājam jāsedz defektu novēršanas izmaksas. Par lēmumu veikt defektu novēršanu minētajā kārtībā Pasūtītājam jāinformē Izpildītājs vismaz trīs darba dienas iepriekš.
6.11. Ja Būvdarbu kvalitātes pārbaudes vai garantijas laikā atklājas defekts, ko Izpildītājs neatzīst par defektu vai nepiekrīt defekta rašanās cēlonim, tad pārbaudi veic Pasūtītāja un Izpildītāja savstarpēji atzīts eksperts vai ekspertu grupa, kura slēdziens Pusēm ir saistošs. Ekspertīzes izmaksas sedz tā Puse, kuras viedoklis ir atzīts par nepamatotu.
7. SADARBĪBA
7.1. Visos ar Būvdarbu veikšanu saistītajos jautājumos Izpildītājs sadarbojas ar Pasūtītāju un tā Projekta vadītāju. 

7.2. Ar Līguma izpildi un Pušu sadarbību saistītie dokumenti jāizdod rakstiski. Dokumentu ātrākai apritei, tiek izmantots elektroniskais pasts: Izpildītāja e-pasta adrese: [e-pasta adrese]  un Pasūtītāja e-pastu: [e-pasta adrese].
7.3. Paziņojumi un informēšana:

7.3.1. par apstākļiem, kas var ietekmēt Būvdarbu kvalitāti, daudzumus, termiņus, tai skaitā izmaiņas Būvdarbu veikšanas kalendārajā grafikā, vai Līgumcenu, Izpildītājam, cik ātri vien iespējams, bet ne vēlāk kā nākamajā darba dienā līdz plkst.12:00, kad tas uzzināja, jāinformē Pasūtītājs, nosūtot attiecīgu paziņojumu uz Līguma 7.2. apakšpunktā norādīto e-pastu;

7.3.2. Iesniegums, kas tiek parakstīts elektroniski un saskaņots ar atbildīgajām personām, jāiesniedz Pasūtītāja Projekta vadītājam, nosūtot to uz Līguma 7.2. apakšpunktā norādīto e-pastu,  trīs darba dienu laikā pēc attiecīgā paziņojuma nosūtīšanas, saskaņā ar  Līguma 7.3.1. apakšpunktu. Pasūtītājs iesniegumu izskata un atbild Izpildītājam trīs  darba dienu laikā pēc tā saņemšanas, bet steidzamos gadījumos līdz nākamās darba dienas plkst.16.00;

7.3.3. Izpildītājs ir tiesīgs veikt tikai tādas izmaiņas, kas ir iesniegtas Pasūtītājam Līguma 
7.3.1. un 7.3.2. apakšpunktā noteiktajā kārtībā un ko Pasūtītājs ir saskaņojis.
7.3.4. Izpildītājam pirms materiāla pielietošanas, tas rakstiski jāsaskaņo ar Pasūtītāju vismaz piecas  darba dienas pirms attiecīgā materiāla pielietošanas Būvobjektā. Izpildītājs ir tiesīgs pielietot tikai tos materiālus, kas ir saskaņoti un apstiprināti šajā apakšpunktā noteiktajā kārtībā.

7.4. Būvdarbu vadības apspriedes:
7.4.1. Pasūtītājs rīko Būvdarbu vadības apspriedes pēc nepieciešamības. Pirmā Būvdarbu vadības apspriede sasaucama ne vēlāk kā trīs darba dienas pirms Būvdarbu uzsākšanas. 

7.4.2. Būvdarbu vadības apspriedes vada un protokolē Projekta vadītājs. Ne vēlāk kā nākamajā darba dienā līdz plkst.16.00 Projekta vadītājs nosūta apspriedes protokola projektu uz e-pastu visiem apspriedes dalībniekiem. Apspriedes dalībnieki divu darba dienu laikā izskata protokola projektu un nosūta to visiem apspriedes dalībniekiem ar savu akceptu vai precizējumiem. Projekta vadītājs apkopo saņemtos priekšlikums un līdz nākamajai apspriedei sagatavo protokolus divos eksemplāros parakstīšanai. Apspriedes protokols ir saistošs visām Būvobjekta būvniecībā iesaistījām personām. 

7.4.3. Būvdarbu vadības apspriedēs piedalās Izpildītāja darbu vadītājs (norādīts Izpildītāja piedāvājumā) un Līguma 12.1. apakšpunktā norādītais speciālists, Pasūtītāja pārstāvji un citas personas pēc nepieciešamības. 

7.4.4. Par pirmo Būvdarbu vadības apspriedes vietu un laiku, kā arī katras nākamās Būvdarbu vadības apspriedes vietu un laiku, Izpildītāju un citas pieaicināmās personas informē Pasūtītāja Projekta vadītājs, nosūtot informāciju uz e-pastu.

7.4.5. Būvdarbu vadības apspriedēs izskata ar Būvdarbu izpildi saistītās problēmas, izmaiņas, papildinājumus, paveiktos un atlikušos darbus, darba veikšanas kalendārā grafika izpildi, u.c. jautājumus.

8. IZPILDĪTĀJA PERSONĀLS UN APAKŠUZŅĒMĒJI
8.1. Apakšuzņēmēju saraksts:

8.1.1. pēc Līguma noslēgšanas un ne vēlāk kā uzsākot Līguma izpildi, Izpildītājs iesniedz Pasūtītājam Būvdarba izpildē iesaistīto apakšuzņēmēju sarakstu, kurā norāda apakšuzņēmēja nosaukumu, kontaktinformāciju un to pārstāvēt tiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus;

8.1.2. Līguma izpildes laikā Izpildītājs paziņo Pasūtītājam par jebkurām apakšuzņēmēju sarakstā norādītās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Būvdarba izpildē. 
8.1.3. Apakšuzņēmēja, kura veicamās Būvdarba daļas vērtība ir mazāka par 10 000,00 euro, nomaiņu vai jaunu šāda apakšuzņēmēja piesaistīšanu Izpildītājs ir tiesīgs veikt, ja Izpildītājs septiņas dienas iepriekš rakstiski ir paziņojis Pasūtītājam par tā maiņu vai jaunu apakšuzņēmēju piesaistīšanu, iesniedzot Pasūtītājam informāciju par apakšuzņēmēju, tam nododamo Būvdarbu daļu un norādot izpildāmā Būvdarba apjomu no Līguma vērtības naudas izteiksmē.

8.2. Izpildītājs Būvdarbu izpildei iesaista Izpildītāja piedāvājumā norādītos speciālistus un apakšuzņēmējus.

8.3. Izpildītājs atbild par speciālistu un apakšuzņēmēju veiktā darba atbilstību Līguma nosacījumiem.

8.4. Izpildītājs nav tiesīgs bez saskaņošanas ar Pasūtītāju veikt Atklāta konkursa piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Piedāvājumā norādītā personāla un apakšuzņēmēju nomaiņa pieļaujama tikai Līgumā norādītajā kārtībā un gadījumos, un ja piedāvātais personāls vai apakšuzņēmējs atbilst Atklātā konkursa dokumentos personālam izvirzītajām prasībām un tam ir vismaz tādas paša kvalifikācija un pieredze kā personālam vai apakšuzņēmējam, kas tika vērtēts, izvēloties piedāvājumu atbilstoši Atklātā konkursa dokumentos noteiktajām prasībām un kritērijam. Pasūtītājs var prasīt personāla un apakšuzņēmēja viedokli par nomaiņas iemesliem.

8.5. Ja Izpildītājs vēlas veikt tāda apakšuzņēmēja nomaiņu, kurš Izpildītāja piedāvājumā norādīts kā apakšuzņēmējs, kura veicamās Būvdarbu daļas vērtība ir vismaz 10 000,00 euro apmērā, vai jauna apakšuzņēmēja iesaistīšanu, kura veicamā Būvdarbu daļa plānota vismaz 10 000, 00 euro apmērā vai lielāka, tad Izpildītājam jāiesniedz rakstveida iesniegums Pasūtītājam, norādot ziņas par apakšuzņēmēju un tam nododamo Būvdarbu daļu – darbu nosaukumus un izpildāmā darba apjomu naudas izteiksmē, un jāsaņem rakstveida piekrišana.

8.6. Pasūtītājs nesniedz savu piekrišanu piedāvājumā norādītā personāla vai apakšuzņēmēju nomaiņai, ja pastāv kāds no šādiem nosacījumiem:

8.6.1. Izpildītāja piedāvātais personāls vai apakšuzņēmējs neatbilst tām Atklātā konkursa dokumentos noteiktajām prasībām, kas attiecas uz Izpildītāja personālu vai apakšuzņēmēju;

8.6.2. tiek nomainīts apakšuzņēmējs, uz kura iespējām Atklātā konkursā izraudzītais pretendents balstījies, lai apliecinātu savas kvalifikācijas atbilstību Atklātā konkursa dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Atklātā konkursā izraudzītais pretendents atsaucies, apliecinot savu atbilstību Atklātā konkursā noteiktajām prasībām, vai apakšuzņēmējs atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem, kas tika pārbaudīti Atklātā konkursā;

8.6.3. piedāvātais apakšuzņēmējs, kura izpildāmā Būvdarba vērtība ir vismaz 10 000,00 euro apmērā, atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem, kas tika pārbaudīti Atklātā konkursā;

8.6.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Atklātā konkursa dokumentos noteiktajiem piedāvājuma izvērtēšanas kritērijiem.

8.7. Pasūtītājs nesniedz savu piekrišanu jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Atklātā konkursa dokumentos noteiktajiem piedāvājuma izvērtēšanas kritērijiem. Jaunā apakšuzņēmēja atbilstību Pasūtītājs pārbauda saskaņā ar Publisko iepirkumu likuma 62. panta piekto daļu.

8.8. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā  piecu darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem. Pasūtītājs nosacījumu pārbaudi saskaņā ar Līguma 8.6. apakšpunktu veic uz attiecīgā lēmuma pieņemšanas dienu. 

9. CIVILTIESISKĀS ATBILDĪBAS APDROŠINĀŠANA UN DARBA AIZSARDZĪBA 
9.1. Līdz Būvdarbu uzsākšanai Izpildītājs par saviem līdzekļiem noslēdz būvdarbu vadītāja būvspeciālista civiltiesiskās apdrošināšanas līgumu un būvdarbu veicēja civiltiesiskās atbildības apdrošināšanas līgumu atbilstoši Ministru kabineta 2014. gada 19. augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”, nodrošinot apdrošināšanas spēkā esību visā Būvdarbu izpildes  un garantijas laikā (turpmāk –Apdrošināšanas līgums).

9.2. Izpildītājs septiņu darba dienu laikā no Līguma spēkā stāšanās dienas iesniedz Pasūtītājam Apdrošināšanas līguma noslēgšanas apliecinošus dokumentus. 

9.3. Ja Līguma parakstīšanas dienā Izpildītājam ir spēkā esošs Apdrošināšanas līgums, kura darbības termiņš beidzas pirms Būvdarbu vai garantijas termiņa beigām, Izpildītājam ir pienākums ne vēlāk kā spēkā esošā Apdrošināšanas līguma pēdējā darbības dienā iesniegt Pasūtītājam jaunu Apdrošināšanas līgumu, kas nodrošina nepārtrauktu apdrošināšanas spēkā esību līdz garantijas termiņa beigām.

9.4. Izpildītājs ir atbildīgs par darba drošības un darba aizsardzības prasību ievērošanu Būvobjektā visā Būvdarbu izpildes laikā atbilstoši Darba aizsardzības likumam un citiem piemērojamajiem normatīvajiem aktiem. Izpildītājs nodrošina arī normatīvajos aktos noteikto paziņojumu iesniegšanu kompetentajām institūcijām pirms Būvdarbu uzsākšanas, ja tas ir nepieciešams.
9.5. Ministru kabineta 2003. gada 25. februāra noteikumu Nr.92 “Darba aizsardzības prasības, veicot būvdarbus” noteikto prasību ievērošanu nodrošina Izpildītājs, pieaicinot vadošo darbinieku darba aizsardzības organizēšanā Vārds Uzvārds par Darba aizsardzības koordinatoru. 
10. LĪGUMSODS
10.1. Ja Pasūtītājs noteiktajā laikā neveic maksājumu par Būvdarbiem, Izpildītājam ir tiesības prasīt līgumsodu 0,1% (nulle, komats, viens procents) apmērā no neveiktā maksājuma (parāda) par katru kavējuma dienu, bet kopsummā ne vairāk kā 10% (desmit procenti) no Līgumcenas.

10.2. Ja Būvdarbi netiek uzsākti, veikti un/vai pabeigti Līgumā un/vai Būvdarbu veikšanas kalendārā grafika (3. pielikums) noteiktā termiņā, Pasūtītājam ir tiesības prasīt līgumsodu 0,1% (nulle, komats, viens procents) apmērā no Līgumcenas par katru nokavēto dienu, bet kopsummā ne vairāk kā 10 % (desmit procenti) no Līgumcenas, kā arī Izpildītājs atlīdzina visus tādējādi Pasūtītājam nodarītos zaudējumus.

10.3. Pasūtītājam ir tiesības prasīt līgumsodu no Izpildītāja par satiksmes organizācijas un darba vietas aprīkojuma shēmas vai normatīvo aktu neievērošanu, ja šāds pārkāpums konstatēts ar Pasūtītāja sagatavotu aktu, 200 euro (divi simti euro) apmērā par katru gadījumu.

10.4. Pasūtītājam ir tiesības prasīt līgumsodu, ja Izpildītājs neievēro Līguma vai normatīvo aktu prasības – par katru konstatēto un ar Pasūtītāja aktu fiksēto gadījumu 150 euro (viens simts piecdesmit euro). Par konstatētajām neatbilstībām Pasūtītājs paziņo Izpildītājam, nosūtot aktu elektroniski uz e-pastu: [e-pasta adrese].
10.5. Puse, kurai piemēro līgumsodu, samaksā to 15 (piecpadsmit) darba dienu laikā uz Pretenzijas pamata. Pasūtītājam ir tiesības ieskaita kārtībā samazināt Izpildītājam maksājamo summu tādā apmērā, kāda ir aprēķinātā līgumsodu summa.

10.6. Līgumsoda samaksa neatbrīvo Puses no Līguma turpmākas pildīšanas.

10.7. Ja kompetenta institūcija konstatē administratīvo pārkāpumu, kas saistīts ar pasūtītā Būvdarba savlaicīgu neizpildi vai nekvalitatīvu izpildi, un par to Pasūtītājam ir uzlikts naudas sods, tad Izpildītājs to atmaksā Pasūtītājam 15 (piecpadsmit) darba dienu laikā pēc Pasūtītāja pieprasījuma. Pasūtītājam ir tiesības ieskaita kārtībā samazināt Izpildītājam maksājamo summu tādā apmērā, kāda ir uzlikts administratīvais sods.

11. LĪGUMA GROZĪŠANA, LĪGUMA DARBĪBAS IZBEIGŠANA VAI ATKĀPŠANĀS NO LĪGUMA
11.1. Puses ir tiesīgas izdarīt grozījumus Līguma noteikumos, par to vienojoties. Līguma grozījumus noformē ar rakstveida vienošanos, kas tiek numurēta, un pēc abu Pušu parakstīšanas kļūst par Līguma neatņemamu sastāvdaļu.

11.2. Lemjot par Līguma grozījumu veikšanu, jāievēro Publisko iepirkumu likuma 61. panta noteikumi.

11.3. Ja savstarpēja vienošanās par Līguma grozīšanu nav panākta, spēkā paliek iepriekšējie Līguma noteikumi.

11.4. Izpildītājam ir tiesības vienpusēji izbeigt Līguma darbību, ja Pasūtītājs neveic maksājumus un līgumsods sasniedz 10% (desmit procenti) no Līgumcenas.

11.5. Pasūtītājam ir tiesības vienpusēji izbeigt Līguma darbību, ja:

11.5.1. Izpildītājs Līgumā noteiktajā termiņā neiesniedz Līgumā noteiktos dokumentus vai neuzsāk Būvdarbu;

11.5.2. atkārtoti konstatētas neatbilstības, par kurām ir piemērots līgumsods;

11.5.3. Izpildītājs neveic Līgumā paredzētās pārbaudes vai veiktās pārbaudes rāda, ka Būvdarbs tiek pildīts kvalitātē, kas neatbilst Līgumā noteiktajām prasībām un Izpildītājs konstatētās neatbilstības nenovērš pēc Pasūtītāja pieprasījuma;

11.5.4. Izpildītājs uz  trīs darba dienām nepamatoti pārtrauc Būvdarbu Būvobjektā;

11.5.5. Izpildītājs kavē Būvdarba pabeigšanu ilgāk par 10 (desmit) dienām;

11.5.6. ir uzsākts (ierosināts) vai pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta Izpildītāja likvidācija, uzsākta tiesvedība par Izpildītāja bankrotu, vai tā darbība tiek izbeigta, vai pārtraukta kādu citu svarīgu iemeslu dēļ;

11.5.7. ir pieejama informācija, ka Konkurences padome it konstatējusi  karteli, kurā ir iesaistījies Izpildītājs;

11.5.8. konstatēts Publisko iepirkumu likuma 64. panta pirmajā daļā noteiktais gadījums;
11.5.9. konstatēts, ka Līguma izpildē tiek izmantotas Krievijas Federācijas un Baltkrievijas Republikas izcelsmes preces un pakalpojumi.
11.6. Pasūtītājam ir tiesības nekavējoties bez iepriekšējā paziņojuma Izpildītājam vienpusēji atkāpties no Līguma, ja Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. 

11.7. Ja Līgums tiek izbeigts pirms Līguma 4.2. apakšpunktā noteiktā termiņa un Puses nav pilnībā izpildījušas Līgumā noteiktās saistības, Izpildītājs nekavējoties pārtrauc Būvdarbu un piecu darba dienu laikā iesniedz Pasūtītājam atskaiti par izpildīto Būvdarbu apjomu. Izpildītājs sagatavo izpildīto Būvdarbu apjoma aktu, kuru Puses paraksta. Pēc izpilddokumentācijas sagatavošanas un nodošanas Pasūtītājam, kā arī faktiski izpildīto Būvdarbu novērtēšanas Puses paraksta Būvdarbu nodošanas – pieņemšanas aktu. Pasūtītājs veic samaksu par faktiski un              kvalitatīvi izpildītajiem Būvdarbiem 15 (piecpadsmit) darba dienu laikā pēc rēķina saņemšanas, kuru Izpildītājs iesniedz pēc Būvdarbu pieņemšanas-nodošanas akta abpusējas parakstīšanas, samazinot maksājuma summu par piemērojamo līgumsodu (ja tāds ir piemērojams). Ja Līgums tiek izbeigts saskaņā ar Līguma 11.6. apakšpunktu, Pasūtītājs samaksā Izpildītājam par faktiski un kvalitatīvi izpildītājiem Būvdarbiem atbilstoši Līgumā un Lokālajā tāmē (2. pielikums) noteiktajiem izcenojumiem.
11.8. Puse ir tiesīga vienpusēji atkāpties no Līguma vai to vienpusēji izbeigt, iepriekš rakstveidā brīdinot otru Pusi ne vēlāk kā 10 (desmit) darba dienas iepriekš. Ja paziņojumā ir noteikts termiņš Līguma pārkāpuma vai citu atkāpšanās (izbeigšanas) pamatu novēršanai un otra Puse šo pārkāpumu vai apstākļus noteiktajā termiņā nenovērš vai objektīvi nevar novērst, Puse ir tiesīga izmantot tiesības vienpusēji atkāpties no Līguma vai to vienpusēji izbeigt. Paziņojumu, kas parakstīts ar drošu elektronisko parakstu, Izpildītājam nosūta uz e-pasta adresi: [e-pasta adrese], bet Pasūtītājam – uz e-pasta adresi: pilsetsaimnieciba@jelgava.lv.
11.9. Līdz Līguma vienpusējas izbeigšanas dienai, Puse ir tiesīga sniegt motivētu un pamatotu paskaidrojumu attiecībā uz Līguma atcelšanas vai vienpusējās izbeigšanas pamatojumu, bet tas nevar būt par pamatu Līguma atstāšanai spēkā, ja otra Puse šo paskaidrojumu uzskata par nepamatotu un nepiekrīt turpināt līgumsaistības.

11.10. Līgums ir uzskatāms par atceltu/vienpusēji izbeigtu ar nākamo darba dienu, ja Puse neceļ iebildumus līdz paziņojumā, kas nosūtīts Līguma 11.8. apakšpunktā noteiktajā kārtībā, noradītajam termiņam.

11.11. Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, izpildes grūtības un citi līdzīgi apstākļi nav pamats Līguma atcelšanai no Izpildītāja puses.

11.12. Atkāpšanās no Līguma vai Līguma izbeigšanas gadījumā Pasūtītājs uzdod un Izpildītājs ne vēlāk kā  piecu darba dienu laikā veic darbus, kas pamatoti ar nepieciešamību saglabāt Būvobjekta konstrukcijas un nodrošināt gājēju un apkārtējās vides drošību. 

11.13. Abpusēji rakstiski vienojoties, Puses ir tiesīgas izbeigt Līgumu kāda cita iemesla dēļ, brīdinot otru Pusi vismaz 15 (piecpadsmit) dienas iepriekš, ja Puses nevienojas par citu termiņu. Ja vienošanās netiek panākta, Līgums paliek spēkā un Pusēm jāpilda saistības saskaņā ar Līguma noteikumiem.
12. PROJEKTA VADĪTĀJI UN ATBILDĪGAIS DARBU VADĪTĀJS
12.1. Pasūtītāja pilnvarotais pārstāvis Līguma izpildes laikā amata nosaukums /vārds, uzvārds/, tālrunis /numurs/, e-pasts [e-pasta adrese] un tehnisko uzraudzību veic amata nosaukums /vārds, uzvārds/, tālrunis /numurs/, e-pasts [e-pasta adrese].
12.2. Izpildītāja pilnvarotais pārstāvis Līguma izpildes laikā amats, vārds uzvārds, tālrunis /numurs/, e-pasts [e-pasta adrese] un atbildīgais darbu vadītājs vārds uzvārds, tālrunis: /numurs/, e-pasts [e-pasta adrese], sertifikāta Nr. numurs.

12.3. Projekta vadītāji, vienojoties ar Pasūtītāju vai Izpildītāju, ir tiesīgi nodot savas tiesības un pienākumus citiem darbiniekiem, paziņojot par to Izpildītājam vai Pasūtītājam.

12.4. Pušu pilnvarotie pārstāvji ir atbildīgi par Līguma izpildes uzraudzīšanu, tai skaitā, par Būvdarbu pieņemšanas – nodošanas akta noformēšanu, iesniegšanu un parakstīšanu atbilstoši Līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai, defekta akta parakstīšanu.

13. NEPĀRVARAMA VARA
13.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.

13.2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā trīs  darba dienu laikā par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde. Nesavlaicīga paziņojuma gadījumā Puse netiek atbrīvota no Līguma saistību izpildes.

13.3. Nepārvaramas varas vai ārkārtēja rakstura apstākļu iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī Puses vienojas par Līguma izbeigšanu.
14. IEROBEŽOTAS PIEEJAMĪBAS INFORMĀCIJA
14.1. Puses apņemas neizpaust trešajām personām ar Līguma izpildi iegūto, to rīcībā esošo jebkādu tehnisko, juridisko un finansiālo informāciju par otru Pusi un tās komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Puses rakstiskas piekrišanas. Šim noteikumam nav laika ierobežojuma un uz to neattiecas Līguma darbības termiņš.

14.2. Informācija netiek uzskatīta par ierobežotas pieejamības informāciju, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.).

14.3. Informācijas neizpaušanas noteikumi neattiecas arī uz gadījumiem, kad Latvijas Republikas normatīvie akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa Latvijas normatīvajos aktos noteiktas kompetentas institūcijas vai organizācijas, kurām uz to ir likumīgas tiesības.

14.4. Fizisko personu datus Pusēm ir tiesības apstrādāt tikai ar mērķi nodrošināt Līgumā noteikto saistību izpildi un ievērojot normatīvajos aktos noteiktās prasības šādu datu apstrādei un aizsardzībai, t.sk. Vispārīgās datu aizsardzības regulas prasības.

14.5. Puses apņemas personu datus apstrādāt tikai, ja ir atbilstošs tiesiskais pamats un nodrošināt tiem normatīvo aktu prasībām atbilstošu aizsardzības līmeni. 

14.6. Ja Puses datu aizsardzībai izmanto dokumentu šifrēšanu, ne vēlāk kā 10 (desmit) minūtes pēc to nosūtīšanas jāsniedz elektroniskās atslēgas parole šifrētās datnes atvēršanai, izmantojot citu saziņas kanālu, piemēram, tālruni.

14.7. Puses nenodod personu datus tālāk trešajām personām, izņemot gadījumus, kad tas nepieciešams Līguma izpildes nodrošināšanai vai datu nodošanu paredz normatīvie akti. Ja tiesiskais pamats datu apstrādei ir datu subjekta piekrišana, tad to no datu subjekta iegūst attiecīgās datu apstrādes Pārzinis. Ja Pusēm rodas pienākums no otras Puses iegūtos fiziskās personas datus nodot tālāk trešajām personām, tas pirms šādu datu nodošanas informē par to otru Pusi, ja vien normatīvie akti to neparedz vai neaizliedz.

14.8. Pēc otras Puses vai datu subjekta pieprasījuma, ja tas iespējams, iznīcina no otras Puses iegūtos fizisko personu datus, ja tie vairs nav nepieciešami Līguma izpildei un to glabāšanu neparedz normatīvie akti.

14.9. Puses apņemas informēt savus pilnvarotos pārstāvjus, kuru personu dati (identificējoša informācija, kontaktinformācija) tiek nodoti otrai Pusei, par to, ka tās personas dati tiek apstrādāti šādam nolūkam, kā arī informēt par otras Puses nosaukumu, kontaktinformāciju un mērķi, kādiem nodotie personas dati varētu tikt izmantoti, t.i. Līguma saistību izpildei, kā arī par iespēju vērsties pie attiecīgās Puses, lai iegūtu papildu informāciju vai īstenotu savas kā datu subjekta tiesības.

14.10. Katra no Pusēm patstāvīgi ir atbildīga datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.

14.11. Informācija par Jelgavas valstspilsētas pašvaldības kā datu pārziņa veikto personas datu apstrādi pieejama www.jelgava.lv/pasvaldiba-par-pasvaldibu-datu-aizsardziba/, konkrētā pakalpojuma aprakstā www.jelgava.lv/pakalpojumi/ vai saņemot informāciju klātienē. Datu aizsardzības speciālista kontaktinformācija, t.sk. datu aizsardzības incidentu/pārkāpumu gadījumā, tālr. +371 63005444, e-pasts: dati@jelgava.lv.

15. IZCELSMES IEROBEŽOJUMI

15.1. Izpildītājs, izpildot šo Līgumu, nodrošina, ka Līguma izpildē netiek izmantotas Krievijas Federācijas un Baltkrievijas Republikas izcelsmes preces vai pakalpojumi.

15.2. Izpildītājs ir atbildīgs par to, lai arī tā piesaistītie apakšuzņēmēji un sadarbības partneri ievērotu šajā punktā noteiktās prasības.

15.3. Pēc Pasūtītāja pieprasījuma Izpildītājs iesniedz informāciju un pamatojumu par izmantoto preču izcelsmi, kā arī apliecinājumu, ka Līguma izpildē netiek izmantotas Krievijas Federācijas un Baltkrievijas Republikas izcelsmes preces vai pakalpojumi.

15.4.  Ja tiek konstatēts, ka Līguma izpildē ir izmantotas šajā punktā aizliegtās izcelsmes preces vai pakalpojumi, Pasūtītājam ir tiesības:

15.4.1. pieprasīt attiecīgo preču vai pakalpojumu nomaiņu;

15.4.2. piemērot līgumsodu 10% (desmit procentu) apmērā no attiecīgās preces vai pakalpojuma vērtības;

15.4.3. vienpusēji izbeigt Līgumu, ja pārkāpums netiek novērsts Pasūtītāja noteiktajā termiņā.

15.5. Šajā punktā noteiktās prasības izriet no Publisko iepirkumu likuma 2.² panta un ir uzskatāmas par būtisku Līguma izpildes nosacījumu.
16. STRĪDU IZSKATĪŠANA
16.1. Jebkuras nesaskaņas, domstarpības vai strīdi tiks risināti savstarpēju sarunu ceļā, kas tiks attiecīgi protokolētas.
16.2. Ja Puses 10 (desmit) darba dienu laikā nespēs vienoties, strīds risināms Latvijas Republikas tiesā normatīvajos aktos noteiktajā kārtībā.

17. CITI NOTEIKUMI
17.1. Līgumā paredzētie un visi cita veida paziņojumi, rīkojumi, apstiprinājumi, apliecinājumi, saskaņojumi un lēmumi Pusēm jāizdod rakstiski. Visi dokumenti un paziņojumi, kas nosūtīti elektroniski uz e-pasta adresi: Izpildītājam uz e-pasta adresi: [e-pasta adrese] un Pasūtītājam – uz e-pasta adresi: pilsetsaimnieciba@jelgava.lv, uzskatāmi par paziņotiem otrajā (2.) darba dienā pēc to nosūtīšanas. Paziņojumi, kas netiek īstenoti rakstveidā, tiek uzskatīti par spēkā neesošiem.
17.2. Ja kāds no Līguma noteikumiem tiek pārtraukts vai apturēts uz noteiktu periodu, vai kļūst spēkā neesošs, tas neietekmē pārējo Līguma noteikumu un nosacījumu spēkā esību.

17.3. Līgums ir spēkā līdz pilnīgai tajā noteikto saistību izpildei vai dienai, kad tas tiek izbeigts Līgumā noteiktajā kārtībā.

17.4. Visos jautājumos, kas nav noregulēti Līgumā, Puses vadās no Atklāta konkursa nolikuma prasībām, Izpildītāja piedāvājuma un normatīvajiem aktiem.

17.5. Pusēm ir pienākums nekavējoties, bet ne vēlāk kā piecu  darba dienu laikā, rakstiski brīdināt otro Pusi par pilnvaroto pārstāvju maiņu, gaidāmo reorganizāciju vai likvidāciju, maksātnespēju, kā arī par izmaņām rekvizītos, statusā, un citas būtiskās informācijas izmaiņām, kas var ietekmēt Līguma pienācīgu izpildi. Puses uzņemas pilnu atbildību par šī pienākuma savlaicīgu nepildīšanu.

17.6. Jebkāda ar šo Līgumu saistīta un jebkurā formā pieejama informācija vai citāda veida dati, tai skaitā Izpildītāja sagatavotie materiāli, pieder Pasūtītājam un ir tā īpašums un ir izmantojama vienīgi Līguma nosacījumu izpildei. Tās izmantošana citiem mērķiem ir iespējama vienīgi ar Pasūtītāja rakstisku piekrišanu par katru gadījumu atsevišķi. Izpildītājam nav tiesību jebkādā veidā ierobežot Pasūtītāja tiesības brīvi un pēc saviem ieskatiem rīkoties ar to.

17.7. Līgums ir saistošs Pusēm, to pilnvarotajām personām, kā arī tiesību un saistību pārņēmējiem. Izpildītāja aizstāšana ar citu ir pieļaujama, ja Izpildītāju (Atklātā konkursā izraudzīto pretendentu) aizstāj ar citu piegādātāju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju un šis piegādātājs atbilst paziņojumā par līgumu vai Atklāta konkursa dokumentos noteiktajām kvalifikācijas prasībām, un uz to neattiecas Publisko iepirkumu likuma 42. panta otrajā daļā paredzētie izslēgšanas noteikumi. Lēmumu par līgumisko attiecību turpināšanu vai izbeigšanu ar Izpildītāja tiesību un saistību pārņēmējiem pieņem Pasūtītājs, izvērtējot to atbilstību Iepirkuma prasībām, Izpildītāja piedāvājumam, kas ir saistošs Izpildītāja tiesību un saistību pārņēmējiem. 

17.8. Parakstot Līgumu, Izpildītājs apliecina, ka uz Līguma noslēgšanas dienu Izpildītājam nav piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

17.9. Līgums sagatavots un parakstīts elektroniski ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks. Katra Puse Līgumu glabā savā lietvedībā elektroniskā dokumenta formā.

18. PUŠU REKVIZĪTI:
	Pasūtītājs
	
	Izpildītājs

	Konta Nr.

	Paraksttiesīgās personas amats, V.Uzvārds

Līguma pielikums,

	Nr. p.k.

	1.

	2.

	Lokālā tāme

	3. 

